พะเยาโตต่อเนื่อง สู่เกตเวย์การลงทุน
เรืออากาศตรี สุวิชา แก้วมณี รอง ผวจ.พะเยา กล่าวในการเป็นประธานประชุมคณะทำงานติดตามเศรษฐกิจ จ.พะเยา ซึ่งมีตัวแทนจากมหาวิทยาลัยพะเยา ประธานหอการค้าจังหวัดพะเยา ประธานสภาอุตสาหกรรมจังหวัดพะเยา เข้าร่วม ว่า สถานการณ์เศรษฐกิจ จ.พะเยา ในปี 2559 คาดว่าจะขยายตัวร้อยละ 4.4 ตามการขยายตัวการลงทุนภาคและการบริโภคของภาคเอกชน ด้านอุปทานหรือการผลิต มีแนวโน้มปรับตัวดีขึ้น ถึงแม้ว่าการผลิตภาคเกษตรจะหดตัวเหลือร้อยละ 4.5 โดยผลผลิตข้าว ข้าวโพดเลี้ยงสัตว์ ลำไย ลิ้นจี่ จะลดลง แต่จะมีผลผลิตมันสำปะหลังเพิ่มขึ้น ส่วนภาคบริการคาดว่าจะขยายตัวเล็กน้อยอยู่ที่ร้อยละ 1.2 จากจำนวนนักท่องเที่ยวที่จะเพิ่มมากตามมาตรการส่งเสริมการท่องเที่ยวของภาครัฐและเอกชน ซึ่งจะส่งผลดีต่อการขยายตัวของธุรกิจที่เกี่ยวเนื่องกับการท่องเที่ยว เช่น การค้าส่งค้าปลีก ธุรกิจบริการ ขณะที่ภาคอุตสาหกรรมจะขยายตัวในอัตราชะลอลงอยู่ที่ร้อยละ 1.8 จากความไม่มั่นใจในภาวะเศรษฐกิจ ด้านอุปสงค์หรือความต้องการตลาด มีแนวโน้มขยายตัว จากที่มีกิจการค้าปลีกค้าส่งขนาดใหญ่เปิดกิจการในพื้นที่ จ.พะเยา ด้านการค้าชายแดน คาดว่าจะขยายตัวในอัตราชะลอลง เหลือร้อยละ 40 เนื่องจากมีการแข่งขันทางการค้าระหว่างผู้ประกอบการของไทยกับผู้ประกอบการจากจีน แต่อย่างไรก็ดี ยังคงมีการลงทุนก่อสร้างเส้นทางคมนาคมในเมืองคอบ แขวงไชยะบุรี ทำให้มีความต้องการเครื่องจักร วัสดุก่อสร้าง น้ำมันเชื้อเพลิง รวมถึงสินค้าอุปโภคบริโภค ส่งผลดีต่อการค้าชายแดนของจังหวัด,จากการเติบโตของเศรษฐกิจอย่างต่อเนื่อง ส่งผลให้ภาคเอกชนเห็นโอกาส มีการเปิดห้างสรรพสินค้า Modern Trade หลายแห่ง ซึ่งเป็นตัวชี้วัดว่าเศรษฐกิจของจังหวัดพะเยา มีความเติบโตอย่างเห็นได้ชัด ขณะเดียวกัน ภาครัฐก็ได้มีการหนุนในเรื่องของการเชื่อมโยงเศรษฐกิจกับประเทศเพื่อนบ้าน สร้างโครงสร้างพื้นฐานในการอำนวยความสะดวกด้านการค้าและการท่องเที่ยวด้วย ดังนั้น ในอนาคตอันใกล้นี้ จังหวัดพะเยาต้องเป็นจังหวัดที่เรียกว่าเกตเวย์ของการค้าการลงทุนเชื่อมโยงหลายจังหวัดไปสู่ประเทศเพื่อนบ้านอย่างแน่นอน.
เรืออากาศตรี สุวิชา แก้วมณี รอง ผวจ.พะเยา กล่าวในการเป็นประธานประชุมคณะทำงานติดตามเศรษฐกิจ จ.พะเยา ซึ่งมีตัวแทนจากมหาวิทยาลัยพะเยา ประธานหอการค้าจังหวัดพะเยา  
สุวิชา แก้วมณี,การลงทุน,ธุรกิจบริการ,กิจการค้าปลีก,ค้าส่ง,Modern Trade,คณะทำงานติดตามเศรษฐกิจ,พะเยา,ข่าว,ข่าวภูมิภาค,ไทยรัฐฉบับพิมพ์